हाजीपुर की टीम ने किया बांसजोड़ा रेलवे लाइन का निरीक्षण
लोयाबाद | अग्निप्रभावित धनबाद-चंद्रपुरा रेल मार्ग का मामला हाजीपुर रेल मंडल पहुंच गया है। प्रभावित स्थल की जांच करने सोमवार को हाजीपुर रेल मंडल के अधिकारी बांसजोड़ा पहुंचे। मुख्य अभियंता आरके सिन्हा के नेतृत्व में आई टीम ने बांसजोड़ा के अग्नि प्रभावित रेल पटरियों का निरीक्षण किया। रेलवे के अधिकारी स्थानीय कोलियरी अधिकारियों के साथ बांसजोड़ा के अग्नि प्रभावित बांसजोड़ा गड़ेरिया रेलवे साइडिंग पहुंचे। टीम ने आग का गहन निरीक्षण किया। आग की स्थिति भूमिगत आग को नियंत्रण में रखने के लिए किए गए बोर हॉल का जायजा लिया। इसके बाद कोलियरी अधिकारियों से वस्तु स्थिति से अवगत हुए। मालूम हो कि धनबाद चंद्रपुरा रेलखंड के बांसजोड़ा स्टेशन के पूर्व पश्चिमी क्षेत्रों में भीतर ही भीतर आग धधक रही है। वर्षों से आग पर काबू पाने के लिए डीजीएमएस, सिंफर बीसीसीएल का सुरक्षा विभाग रेलवे के अधिकारी पैनी नजर बनाए हुए हैं। बावजूद इस रेल लाइन के नीचे लगी आग के कारण इस रेल मार्ग पर खतरे का बादल लगातार मंडरा रहा है। निरीक्षण के दौरान स्थानीय कोलियरी के पीओ एके सिंह, एसओ बीएन प्रसाद सहित दर्जनों की संख्या में लोगों की मौजूदगी रही।
hin_Deva hin_Deva